Psalam (Šarić) 58.
Upravitelju pjevačkoga zbora; po napjevu: "Nemoj pogubiti"; od Davida; miktam.

1Vi suci, govorite li još doista pravo? Izdajete li pravednu presudu ljudima? 

2Ah ne, vi radite, a srce vam je puno zloće, puštate slobodu svojemu opakom djelu u zemlji. 

3Već od krila materina zastranjuju bezbožnici, već od utrobe materine tumaraju lašci. 

4Imaju otrov kao otrov zmijin, kao gluha ljutica, što zatiskuje sebi uho, 

5Što le čuje glasa čarobnjaka, s glasa vračara, vješta u vračanju. 

6Bože, polomi im zube u ustima! Gospode, razbij čeljusti lavićima! 

7Neka prođu kao prolivena voda, neka propadnu kao trava, što vene! 

8Kao puž, što se raščinja u sluzi, kao nedonošče, što ne ugleda nikada sunca. 

9Još prije nego lonci vaši osjete potpaljeno trnje, i sirovo i nagorjelo neka raznese vihor srdžbe! 

10 Obradovat će se pravednik, kad vidi osvetu, oprat će noge u krvi bezbožnikovoj. 

11 Tada će ljudi reći: "Eto, isplati se biti pobožan! Ima još Bog, koji sudi na zemlji!" 

Psalmi (Šarić)